Danmarks dronning fylder egentlig først 75 år i næste uge, men allerede nu af skydes fødselsdagsfejringen af Margrethe i gang.

I anledning af dronningens 75 års fødselsdag kører regentparret nemlig i karet gennem Aarhus.

Turen starter kl. 11.30 fra Ingerslevs Boulevard og går derefter via Strøget og Aarhus Banegård, inden regentparret ankommer til Aarhus Rådhus omkring kl. 12.

Her vil de vise sig på balkonen ud til Rådhuspladsen for at hilse på Aarhus' borgere, og herefter er der taler og frokost inde på rådhuset.

Du kan se hele dronningens rute gennem Aarhus i grafikken øverst her på siden.

Også karetkørsel 16. april

Det er dog ikke kun jyderne forundt at ønske dronningen tillykke.

16. april tager Margrethe nemlig endnu en karettur - denne gang gennem København.

Læs også : VIDEO En dronning kommer til verden